1941 йылдан СГ-82 тәүге совет реактив гранатометын эшләгән конструкторҙар төркөмөнә инә (немецтарҙың Panzerfaust аналогы, 1944 йылда ҡоралланыуға индерелә). 1942 йылдың йәйендә һынау үткәргән ваҡытта, гранатаның дары камераһы шартлау һөҙөмтәһендә, бик күп ауыр яралар ала. Ике аҙнанан һуң дауаханала, 1942 йылдың 17 авгусында вафат була. 1947 йылда, икенсе конструкторҙар менән берлектә, был гранатометты уңышлы эшләгән өсөн Сталин премияһына (үлгәндән һуң) лайыҡ була. Вафатынан һуң ҡатыны дүрт балаһы менән тороп ҡала. Тәүге никахтан балалары тураһында бер ни ҙә билдәле түгел. Икенсе никахтан балалары: Леонид (1933—2007); Валериан (1935) атаһының эшен дауам итә. Фән кандидаты һәм бик күп патенттар авторы. Виктория Шумиловаға (1938) өйләнә. Совет осоронда Виктория Госстандарт бүлектәренең береһен етәкләй. Уларҙың ике ҡыҙы һәм биш ейәне бар.